|  |
| --- |
| **Inde**: ikke aktuelt |
| **Ude:** Det var tilfredsstillende tilsyn hos 3 tilfældige udvalgte borgere i eget hjem. Alle tre fik hjælp til personlig og/eller praktisk bistand. I alle hjem var rengøringsstandarden, som man kan forvente, ud fra de præmisser som den enkelte borger ønsker at leve efter. Borgerne var tilfredse med rengøringen. Der blev brugt svanemærkede rengøringsmidler og borgers egen støvsuger.De var generelt meget tilfredse med den hjælp de fik. 1 borger ønskede dog mulighed for bad 2 gange om ugen. Borgerne oplevede at de blev respekteret og inddraget i plejen af medarbejderne. Borgerne syntes at medarbejderne talte pænt og respektfuldt til dem. Den borger som fik mad fra privat leverandør, var ikke helt tilfreds med maden. Den smagte ikke af noget. De to øvrige borgere lavede selv mad. Hos den ene borger var der fokus på ernæring og der blev vejet 1 gang om ugen. Der blev ved tilsynet vejledt i, hvordan denne vægt kunne dokumenteres i omsorgsystemet. En borger fik smurt mad til frokost, der vurderes ved tilsynet at borger selv kan smører mad til frokost, ellers må borgere få leveret smurt mad fra Vordingborg Madservice.Der blev dokumenteret relevant i omsorgsjournalen. På alle 3 borgere var der opdateret pleje/handleplan. Der blev dokumenteret i en bog på kontoret. Denne dokumentation blev skrevet ind i omsorgssystemet af lederen. Der blev arbejdet på at alle medarbejdere nu selv kunne dokumentere på kontoret, da der var kommet ekstra pc´er.Næste indsatsområde omkring dokumentation, bør være at få udarbejdet helhedsbeskrivelse omkring borgerne, samt at der bliver dokumenteret mere hyppigt i notaterne. Fokusområderne bør jævnligt revurderes. Der blev ved tilsynet observeret fokusområder, som ikke var relevante mere.Der forelå ikke APV på nogle af borgerne. Dette skal være et fokus område for virksomheden.Alle borgerne deltog i aktiviteterne uden for hjemmet. Enten i form af aktivitetscentret eller træning. 2 af borgerne var generelt ikke klar over hvad der kunne foregå på aktivitetscentrene.Medarbejderne syntes de havde et godt arbejdsmiljø, hvor de var gode til at hjælpe hinanden. Uniformer vaskes i vaskemaskine på kontoret. Der blev ved tilsynet set medarbejdere med lange ærmer, samt ur på hænderne. Derudover gik de på strømpesokker i borgerens hjem, hvor der foregik personlig pleje både i seng og på badeværelse, med dertil hørende forflytning. Der gives en anbefaling til ledelsen at alle medarbejdere skal orienteres omkring brug af sko i plejen, at ure og smykker ikke må forefindes under arbejdet. At uniformen skal bestå af både kortærmet bluse og bukser. Der kan anvendes fleecetrøje, når medarbejderen ikke er i en plejesituation.Medarbejderne bruger værnemidler i plejen af borgerne. Et indsatsområde vil være at få alle medarbejdere til at brug plastikforklæde i forbindelse med bad af borger. Der blev brugt Nitril handsker, hvilket anbefales fra seruminstituttet. Medarbejderne var alle undervist i medicinadministration. De ved at piller skal tælles før de gives til borger. Der foreligger opdaterede medicinlister hos de borgere hvor medarbejderne udlevere medicin.Medarbejderne oplever at de kan få de hjælpemidler der er behov for i plejen. Nogle af medarbejderne ønsker noget forflytningsundervisning, og det ses også ved tilsynet, at medarbejderne ikke er bevidste om hvordan de passer på dem selv ved forflytning. Dette bør være et fokusområde det kommende år hos virksomheden.Medarbejderne havde kendskab til rehabiliterende team og aktiv pleje. |
| **arbejdsmiljø:** Ved tilsynet drøftes om lederen er bekendt med Arbejdsmiljølovens regler, specielt i forhold til hvileperioder og fridøgn. Dette er lederen fuldt bekendt med, og siger også at disse regler overholdes. Ud fra det tilsendte materiale vedrørende vagtplanlægning og øvrige medarbejderoplysninger, ser det også ud til at være i orden. |
| **Samlet konklusion:**Et generelt tilfredsstillende tilsyn, med følgende udviklingsområder frem til næste tilsyn:* Fortsat fokus på dokumentationen, med helhedsbeskrivelse, relevante fokusområder og observationsskemaer.
* Fokus på at alle medarbejder kan dokumenteres deres udførte pleje
* Der skal udarbejdes APV i alle hjem, hvor medarbejderne kommer.
* Der skal være fokus på korrekt uniformsetikette, samt brug af værnemidler som forklæde og korrekt fodtøj.
* Der skal tilbydes forflytningsundervisning til medarbejderne.
 |